runetrust/blame-folketinget-dk huggingface dataset:
Jørn Jespersen (SF), 2004-01-22:
Der står tværtimod, at Enhedslisten sidste gang, de foreslog 300 m zoner, mødte modstand, fordi det blev fremført fra mange sider, at det ikke var optimalt, bl.a. fra SF, som sagde, at vi heller ikke havde noget belæg for at sige, at 300 m var det rigtige.
Martin Henriksen (DF), 2009-11-05:
Så vil jeg bare sige, at det jo er meget tyndt, når hr. Henrik Dam Kristensen siger, at VOK forsøger at lave spin på det her, og når hr. Henrik Dam Kristensen står og puster sig op som det gode menneske, det rigtige menneske, der tager de rigtige menneskelige hensyn, i modsætning til de onde i Dansk Folkeparti, der ikke vil noget hellere end at tage alle og smide dem ud af landet eller sørge for, at alle mennesker har det dårligt.
Peter Hummelgaard (S), 2024-04-03:
Med lovforslaget gør vi det for det første nemmere at afslå anmodninger om aktindsigt, der er motiveret af f.eks. chikanøse hensigter, og med ændringen vil der fortsat kun helt undtagelsesvis kunne afslås aktindsigtsanmodninger fra massemedier omfattet af medieansvarsloven eller forskere tilknyttet et anerkendt forskningsinstitut, og med »fortsat« mener jeg, at sådanne aktindsigtsanmodninger også i dag helt undtagelsesvis kan afslås, hvis der er risiko for retsstridige forhold eller lignende.
Marie Krarup (DF), 2021-05-10:
Og der må vi bare sige, at hvis der er andre partier, der vil føre den udlændingepolitiske fakkel videre fra Dansk Folkeparti – og det er der jo rigtig mange partier der lige i øjeblikket falder over deres egne ben for at gøre, fordi det heldigvis er blevet en populær sag at føre en stram udlændingepolitik – så skal man altså mande sig op og turde tage et opgør med de internationale konventioner, for ellers kommer man ikke langt nok.
Karina Adsbøl (DF), 2018-12-04:
Derudover sikres det også med dette lovforslag, at hvis man som mindreårig har fået udbetalt en tortgodtgørelse efter seksuelt misbrug m.v., skal denne ikke forvaltes af en værge, da der har været eksempler på misbrug af dette, hvor et barn har fået et pengebeløb i tortgodtgørelse, og hvor værgen uberettiget har brugt midler, som den mindreårige har fået.
Helge Adam Møller (KF), 2003-03-12:
Dette korps, ca. 70.00 soldater, har som en af sine hovedopgaver at forsvare Polen, Nordtyskland og Danmark, men den opgave er vel ikke den mest sandsynlige i henseende til, at alle tre lande er medlemmer af NATO, og alle landene mod nordøst og mod syd er i fuld gang med at blive optaget i NATO.
Jens Peter Vernersen (S), 2006-05-19:
Altså, der er jo ikke nogen tvivl om, at der er en betydelig forskel på det, man aftaler med Dansk Folkeparti, og det, man så erkender er nødvendigt senere i processen – ikke mindst i kraft af det, der er sket, da man giver svaret til mig den 1. maj, hvor der jo sådan ligesom har været visse ting undervejs omkring påsken osv.
Henriette Kjær (KF), 2002-01-30:
I 2002 vil der blive sat fokus på følgende indsatsområder: Vold mod og handel med kvinder, kvinder og mænd på samfundets bund, kvinder i politik og ledelse, køn og etniske minoriteter, sammenhæng mellem arbejdsliv og familieliv, kvinder og ligestilling i den tredje verden, det kønsopdelte arbejdsmarked og mainstreaming.
Henriette Kjær (KF), 2004-03-30:
Så jeg ser simpelt hen frem til, at denne her situation bliver bedre, men vil også gerne fastholde her, at det er kommunernes ansvar, når vi taler om lettere handicap, og amternes ansvar, når vi taler om svære handicap, at sikre, at der er boliger, og jeg synes faktisk, det er ærgerligt, at vi her fra Folketingets side bliver nødt til at gå ind med en ekstra bevilling, for det burde man have klaret lokalt.
Trine Pertou Mach (EL), 2025-04-08:
Så jeg vil bare høre, om ikke ordføreren vil sætte lidt ord på det her med, at sikkerhedspolitik jo er komplekst og ikke alene handler om forsvar eller problemer og sikkerhedstrusler, der kan løses militært, men også handler om det, vi står i, nemlig en hybridkrig, hvor der er angreb på kritisk infrastruktur; hvor der er et spørgsmål om cyberusikkerhed; hvor vi har brug for et meget stærkt og styrket beredskab, som også kan håndtere klimaforandringerne og de konsekvenser, der er af klimaforandringerne, og den klimasikring, der er behov for ...
Jesper Petersen (S), 2025-10-23:
Jamen det vil da være temmelig praktisk for virksomheder i landsdelen, der kan udnytte de muligheder, som vores energiforsyning giver, og eksportere brint til Tyskland, og danske lønmodtagere bosiddende i Syd- og Sønderjylland vil tilmed have et godt job ud af det.
Bendt Bendtsen (KF), 1999-05-04:
Når man ser på det her forslag, kan man jo have den ene eller den anden holdning til det, men når man læser bemærkningerne til forslaget, føler man sig jo næsten hensat til landbruget, når man ser, at holdningen dér er, at mennesker skal mærkes, som man skriver i lovforslagets bemærkninger.
Per Clausen (EL), 2010-06-02:
Jeg kunne godt tænke mig at vide, hvordan det hænger sammen med, at man på Det Konservative Folkepartis hjemmeside kan se, at de reklamerer med deres resultater, resultater, som giver bedre mulighed for at få familie- og arbejdsliv til at hænge sammen – der nævnes forhøjelse af børnechecken med 2.000 kr. for børn under 3 år – det er altså noget, Det Konservative Folkeparti virkelig brænder for.
Morten Messerschmidt (DF), 2022-04-26:
Altså, har de, der virkelig bliver ramt hårdt af den her CO 2 -afgift med lækageeffekt og udflytning af arbejdspladser osv., simpelt hen ikke været om sig i forhold til valgbidrag, eller hvad er årsagen til, at man har valgt kun at undtage de her mineralogiske processer?
Peder Hvelplund (EL), 2021-02-03:
Vi kan ikke gå ind præcis og sige, om det er detailhandelen, om det er byggemarkederne, altså hvor det præcis er, vi har effekten, men vi ved bare, at en nedsat samfundsaktivitet har en betydning, og det er jo også det, der fremgår af referencegruppens rapport.
Per Clausen (EL), 2010-03-23:
Men den diskussion blev jo i løbet af 2-3 år ført til ende med den konklusion, at vi også på dette område skulle indføre, hvad man kunne kalde et moderne forhold mellem de lande, og retten til at beholde de kunstværker og kulturgenstande, man havde, uden at risikere, at de blev stjålet.
Rune Lund (EL), 2005-06-07:
Og vi er faktisk temmelig sikre på, at hvis vi får den debat, vil det være meget tydeligt for folk, at EUforfatningen indeholder et større pres for privatisering og udlicitering, at der kan tjenes penge på sådan noget som sundhed og uddannelse, at den vil bringe mere militær oprustning – medlemslandene forpligter sig til at forbedre deres militære kapacitet – og at den vil svække demokratiet yderligere.
Ole Sohn (SF), 2012-04-19:
Man kan jo altid have en lang diskussion om, hvorvidt det er en bankpakke eller det er en udviklingspakke, men i betragtning af, at der ikke er meget bank i den, men mere udvikling, så synes jeg, det sprogligt og indholdsmæssigt er mest korrekt at kalde det en udviklingspakke.
Morten Dahlin (V), 2020-06-09:
Og selv om det danske sprog ganske vist er rigt og flot, har jeg endnu ikke kunnet finde et ord eller et begreb, der er i stand til at indfange den følelse, som jeg er overbevist om man står tilbage med, efter at man som forældre har måttet tage afsked med sit barn, efter at man har været tvunget til at lægge sin søn eller datter i graven.
Anders Fogh Rasmussen (V), 2008-03-12:
Der er faktisk ganske mange kommuner, som kan tilrettelægge det meget fornuftigt på den måde, at man siger, at det selvfølgelig kan være nødvendigt at have lukkedage af hensyn til pædagogiske seminarer og særlige dage osv., men at man godt med lidt snilde kan få dem lagt sådan, at de ikke ligger på almindelige hverdage, men i tilslutning til weekender og øvrige fridage osv.
Jørn Dohrmann (DF), 2008-11-07:
Og skulle de så ikke også have muligheden for sammen med regeringen at tage en drøftelse, hvorunder man ligesom kan sige, at o.k., kan vi finde ud af en model, som vi, altså KL og regeringen, bliver enige om, så skulle det vel ikke være noget problem at sige, at når vi er enige om det her afgrænsede område, så kan det fungere fremover?
Eva Kjer Hansen (V), 2008-02-05:
Jeg har faktisk ikke noget behov for nu yderligere at tilføje andet, end hvad man også kan læse af folketingsreferatet, nemlig at jeg jo gav tilsagn om så at besvare alle spørgsmål og gøre det hurtigt og klart, som vi plejer fra Fødevareministeriet side, under udvalgsbehandlingen.
Mads Olsen (SF), 2025-05-07:
Fra mit eget synspunkt i mit eget arbejde på nogle andre områder synes jeg egentlig, beretningstekster kan have stor værdi i forhold til at presse regeringen, ikke bare i den konkrete sag på det pågældende tidspunkt, men også i forhold til ligesom at blive ved med at presse og sige: Hey, det er altså nu, vi skal levere, og ikke om længere tid.
Morten Bødskov (S), 2019-12-04:
Regeringen vil derfor i dialog med erhvervslivet se på, om der kan peges på hensigtsmæssige forenklinger af skatter og afgifter, der kan gøre livet nemmere for dem, og ikke mindst det, der kan gøre det nemmere at afregne skatter og afgifter rigtigt og nedbringe administrative byrder for virksomheder og for erhvervsliv generelt.
Christian H. Hansen (DF), 2008-06-12:
Så bliver de fri for at stemme på et Socialdemokrati, der stadig væk går ind for sodomi, altså dyresex; så bliver de fri for at stemme på et Socialdemokrati, som går ind for kommerciel hvalfangst; og så bliver de fri for at stemme på et Socialdemokrati, som er imod et dyreværnspoliti.
Flemming Kofod-Svendsen (KRF), 2000-03-03:
Er det virkelig fru Birthe Rønn Hornbechs mening, at hvis man følger det forslag om økonomisk støtte til folkekirken, som vi er kommet med, og som jo vil betyde et væsentligt større støttebeløb, så er man i strid med grundlovens § 4?
Jakob Sølvhøj (EL), 2022-04-19:
Derfor giver det jo rigtig god mening at videreføre ordningen, og jeg vil jo også sige – og det er så ikke, fordi vi ikke har deltaget – at jeg synes, der er den samme svaghed i social-, sundheds- og arbejdsmarkedsreserven, som der er i satspuljen, når man gennemfører forsøg.
Karina Adsbøl (DF), 2020-02-07:
Jeg synes, det ville være rigtig godt, hvis man kunne bakke op om hele forslaget, fordi det ville give rigtig god mening, også set i lyset af mørketal og af anmeldelserne, men når man som ordfører ikke kan få det hele, må man jo nøjes med det halve, så derfor vil jeg gerne have svar på spørgsmålet til den del.
Kaare Dybvad Bek (S), 2025-11-05:
Selv om vi har afskaffet særlig støtte, indfører vi med kontanthjælpsreformen en række tiltag i forskellige grupper i kontanthjælpssystemet, bl.a. har vi indført et tillæg til enlige ikkeforsørgere, som hovedsagelig var dem, der modtog den særlige støtte.
Ida Auken (RV), 2015-03-19:
En af de ting, jeg glæder mig rigtig meget over, og som Radikale glæder sig meget over, er, at vi nu sikrer, at alle kan få en basal indlånskonto, altså at alle kan få en konto, hvor de har ret til at sætte kontanter ind og hæve dem, og hvor de har ret til at få en form for hævekort.
Ebbe Kalnæs (CD), 1999-10-14:
Og jeg tror faktisk, det ville være muligt, også for selvstændige erhvervsdrivende med en revisorpåtegning og en bankpåtegning osv., at sige: Denne mand eller kvinde har forladt sin virksomhed, fordi det ikke længere kunne hænge sammen økonomisk, og derfor er det en situation, som ikke direkte er selvforskyldt.
Margrethe Vestager (RV), 2013-04-09:
Vi formidler kontakten til forskere ved Københavns Universitet for at se, om det overhovedet virker, hvad vi skal gøre næste gang for at komme endnu længere i den her bestræbelse, der drejer sig om at sørge for, at unge bliver inviteret til at være med i valghandlingen.
Søren Egge Rasmussen (EL), 2018-03-16:
Vi går ikke ind for dobbeltstraf i alle tilfælde, men vi tror, at det, som det ligger i det her lovforslag, er på sin plads at prøve af, og vi synes også, det er godt, at der er mulighed for, at nogle virksomheder kan få en karantæne, så de ikke bare kan starte dagen efter med noget, som ikke er i orden.
Jann Sjursen (KRF), 1999-11-23:
Selv om forespørgselsdebatten handler om kvalitet i udviklingsbistanden, vil jeg endnu en gang gerne fremhæve et væsentligt kvantitativt element, og det er størrelsen af bistanden: Kristeligt Folkeparti har noteret med tilfredshed, at ministeren i dag over for Folketinget har tilkendegivet, at der ikke skal rokkes ved det høje niveau for den danske bistand på 1 pct. af bruttonationalindkomsten. Heri er vi hundrede procent enige, som det også turde fremgå af min begrundelse for denne debat for lidt siden. Og det høje niveau for den danske bistand stiller jo i særdeleshed endnu større krav til anvendelsen af bistanden.
Lene Espersen (KF), 1998-11-12:
Alt i alt har Det Konservative Folkeparti nogle meget kritiske bemærkninger til de overordnede retspolitiske ting, som jeg ikke rigtig mener at der bliver lagt op til i »Agenda 2000«, men jeg håber, at de her meget principielle indvendinger kan blive fejet af bordet ved, at vi får nogle klare svar fra ministeren, så vi får sikkerhed for, at det, der her foreligger, er en efterlevelse af »Agenda 2000« og ikke en ulige behandling af dansk landbrug.
Poul Nødgaard (DF), 2000-11-09:
Derfor synes jeg stadig væk, at det vil være en vældig god ting, hvis regeringen strakte hånden ud til V og K og dermed også til de øvrige borgerlige partier og sagde: Jamen der er nok lidt om de der ting; lad os sætte os hen og se, om vi kan fikse et forslag, som både imødekommer regeringen og oppositionen.
Line Barfod (EL), 2005-04-06:
Jeg er fuldstændig enig i, at der er mange børn, der har det godt, og især er jeg meget enig i, at på trods af de dårlige forhold er der utrolig mange steder, hvor børnene har det godt, fordi de ansatte lægger et stort engagement i det, de gør, og mange forældre også gør en kæmpeindsats.
Frank Jensen (S), 1997-12-11:
Derfor bliver jeg nødt til at sige, at hvis det her er en udstrakt hånd til forhandling, som hr. John Vinther på Det Konservative Folkepartis vegne præsenterer i sine afsluttende bemærkninger, er jeg, hvis vi skal i gang med at forhandle igen, nødt til at vide, om jeg bliver bragt i den situation, hvis jeg skal lede forhandlingerne, at jeg møder to partier, der siger, at de har ultimative krav, og hvis de ikke får dem med ud af lokalet, så kan der ikke blive nogen aftale.
Keld Albrechtsen (EL), 2003-02-25:
Tværtimod er jeg helt overbevist om, at tanken har været, at det her er et redskab til at sikre, at antallet af tilfælde, hvor der sker overtrædelser af lovgivningen, bliver mindsket ganske væsentligt, således at det bliver undtagelsen, at vi kommer til at skulle fratage nogen »kørekortet«. Sigtet er tværtimod at sikre, at branchen kommer til at fungere så godt som overhovedet muligt, men det kommer jo an på, hvordan man læser en tekst.
Mattias Tesfaye (S), 2017-02-07:
Men lad mig så samtidig sige meget klart og være meget ærlig: Brøndby Strand er også historien om særlig 1980'ernes og 1990'ernes totalt fejlslagne boligpolitik, udlændingepolitik og integrationspolitik, altså beslutninger, der blev truffet her på Christiansborg.
Kirsten Brosbøl (S), 2008-11-13:
Jeg synes, at ministerens høringsnotat, som vi har fået over, var noget overfladisk i forhold til nogle af de indvendinger, som der har været undervejs, og jeg synes, vi skylder høringsparterne at tage stilling, eller i hvert fald at få ministerens kommentarer til nogle af de spørgsmål, der bliver rejst, og derfor har vi også en række spørgsmål, som vi gerne vil have besvaret i udvalgsbehandlingen.
Margrethe Vestager (RV), 2004-10-26:
Jeg kan sige, at hvis man ser på det materiale, som vores kompetente forsamlinger, vores hovedbestyrelse og vores landsmøde, har udarbejdet om, hvad vi finder skal forandres i kommunalreformen, vil man finde, at der er indholdsmæssige grunde, som er langt, langt hævet over taktik i forhold til, hvad vi ville eller ikke ville i forhold til Socialdemokratiet.
Mike Legarth (KF), 2013-03-15:
Lad mig indlede med at sige, at vi i Det Konservative Folkeparti ikke kan stemme for lovforslaget i sin nuværende form, til trods for at lovforslaget jo altså rent faktisk indeholder positive elementer, som vi godt kunne have stemt for, hvis ikke den samlede pakke var kommet til at se ud, som den gør.
Jan Køpke Christensen (FP), 1998-02-05:
Jeg forstod også på ministeren, at ministeren er interesseret i, at vi ikke bare sætter os tilbage i stolen og lader det køre derudad og siger, at det går nok også fremover. Jeg synes virkelig, der er grund til at råbe vagt i gevær - for nu at holde mig inden for området - og at der må gøres et eller andet for at dæmme op for alle de skader, vi har set.
Lene Espersen (KF), 1998-04-01:
Jeg sagde, at Amsterdamtraktaten helt klart vil danne forudsætning for udvidelsen, og problemet er, at hvis vi ikke siger ja til Amsterdamtraktaten, vil udvidelsen komme til at foregå i et langsommere tempo, og Det Konservative Folkeparti ønsker ikke at lægge sten i vejen for udvidelsen.
Carsten Hansen (S), 2002-12-11:
Er der for mange, der tager 8., 9., 10. klasse ifølge Dansk Folkepartis mening, siden der skal være en brugerbetaling? Omkring amterne er jeg nødt til at sige: Det kan da godt være, at de selv er gået med på en aftale med hænderne omme på ryggen, men det ændrer jo ikke ved, at man sparer 75 mio. kr. i det her lovforslag på de kortest uddannede.
Jan E. Jørgensen (V), 2016-11-08:
Det er sådan, at den 5. oktober tilbage i 2015 indgik vi sammen med Socialdemokratiet, Dansk Folkeparti, Liberal Alliance og Konservative en ny aftale om indfødsret, og det gør altså, at vi i dag alle sammen kan stemme for det lovforslag, der ligger til behandling.
Meta Fuglsang (SF), 2009-03-27:
Offeret får mulighed for at fortælle, hvordan sagen påvirkede vedkommende og får luft for den angst, som det har medført at have været udsat for et overfald eller en forbrydelse, og vedkommende kan komme af med den vrede, som naturligt hører med til, at man er krænket i et strafbart forhold.
Connie Hedegaard (KF), 2007-02-22:
Det er selvfølgelig en justering, det er ikke en revolution, det er bestemt ikke en total liberalisering, og der må jeg dog lige sige til hr. Per Clausen – jeg tror, det var ham – der i et spørgsmål til en af de andre ordførere mente, at her skulle Dansk Supermarked virkelig have sat sit fingeraftryk, at det tror jeg nu godt nok de ville blive kede af at høre.
Eva Kjer Hansen (V), 2002-05-02:
Blandt nogle af de vigtigste mål var jo så enigheden om, at vi vil se en højere aktivitet i kommuner og amter, at der skal være færre og større puljer, så der kan blive en mere helhedsorienteret indsats og også en styrket indsats over for børn af de udsatte grupper og børn af forældre med fysiske eller psykiske handicap.
Søren Pape Poulsen (KF), 2016-12-07:
Vi skal etablere de bedst mulige læringsmiljøer, både for de politistuderende og de mange betjente, som skal videreuddannes, men vi skal også etablere en øvelsesby og en kommandocentral, hvor betjentene kan lære at håndtere store operationer som f.eks. terrorangreb.
Juliane Henningsen (IA), 2009-04-24:
Jeg vil så spørge hr. Søren Espersen: Ud over en skolemadsordning, som han anser for at være en mirakuløs ordning, og som vi allerede i Landstinget har fremsat forslag om, hvad er det så for en ekspertise, vi fra Grønlands side har nægtet at modtage, og hvad er det for nogle andre konkrete forslag, som hr. Søren Espersen har til løsning af de sociale udfordringer i Grønland?
Kristen Touborg (SF), 2006-10-26:
Det er min opfattelse, at der er rigtig mange kommuner, hvor der er det skel, og det er jo derfor, jeg spørger ordføreren, om De Konservative i de kommuner, hvor der er kloakfonde, hvor det altså er helt adskilt, og hvor man ønsker at gå ud og lave en yderligere renovering inden for et område, hvor der ikke er overophedning, og hvor dansk byggeri faktisk siger, at der sker afskedigelser i stedet for, hvilket faktisk vil sige, at man der kunne afhjælpe en situation for branchen, ville være med til, at man går ind og dispenserer.
Karsten Hønge (SF), 2024-12-05:
Der oplevede vi på Fyn tre døde bygningsarbejdere og seks hårdt kvæstede arbejdere, og ligesom jeg havde et forslag om, at man skulle tage og anmelde firmaerne, der, som det nu er blevet vist igennem DR's dokumentar, åbenlyst benytter sig af arbejdskriminalitet, skulle man også i den her sag spørge, hvordan det egentlig kan være, at firmaer, der er ansvarlige for flere dødsfald og kvæstede, går frit rundt på gaderne.
Peter Skaarup (DF), 2001-05-03:
Så er det så, at jeg ikke forstår i den logik, som hr. Svend Aage Jensby drager frem - jeg kan fra Dansk Folkepartis side sige, at vi er enige i resultaterne af de topmøder, vi synes, de har været frugtbare på mange måder - at amerikanerne ikke er bekymrede for udrykningsstyrken.
Bent Bøgsted (DF), 2004-12-10:
For når alt kommer til alt, er det sådan, at det meste af det vi har hørt om, hvor der er nogle problemer – jeg ved ikke lige nøjagtig, hvad tallet er – handler om, at lønmodtagere fejlagtigt er kommet ind under kunde- og konkurrenceklausuler, hvor de ikke skal være, og derfor skal vi selvfølgelig have stoppet det.
Pernille Rosenkrantz-Theil (S), 2017-05-10:
Så jeg tror, at vi, efter at vi har behandlet de her lovforslag i dag, som er nogle vigtige skridt i den rigtige retning, har en opgave i at gå ind her 10 år efter strukturreformen og kigge på, hvad der har været godt – for der er helt sikkert også noget, der har været godt – og hvad der har været skidt, og hvordan vi så kan rette op på det, der ikke har været godt nok.
Søren Egge Rasmussen (EL), 2021-05-12:
Når man ser den opgørelsen over de her udenlandske ejerskaber, så er der jo en del af dem – det er faktisk det, der fylder mest – der er europæiske statsborgere, som har bosat på landbrugsjord i Danmark og driver landbrug, og det synes jeg ikke er så slemt.
Sophie Løhde (V), 2023-04-19:
Vi havde faktisk en teknisk gennemgang i Folketingets Sundhedsudvalg i går, hvor vi netop sad og satte fokus på, hvad det er, vi har aftalt, hvad det er af det, der er faglige anbefalinger for det store oplæg til en national 10-årsplan, som Sundhedsstyrelsen og Socialstyrelsen har lavet til os, og som vi har bestilt, i forhold til vores ønske om at lave en 10-årsplan for psykiatrien.
Lene Espersen (KF), 2006-12-12:
Det har gjort det vanskeligt, at der ikke har været egentlige team, og at der ikke har været et tilstrækkelig stort personale, man har kunnet trække tværgående på for at løse opgaven, men det bliver der mulighed for nu med de nye store politikredse, og det gælder ikke kun bekæmpelsen af kvindehandel.
Ole Birk Olesen (LA), 2016-02-05:
Så jeg vil gerne spørge hr. Benny Engelbrecht: Hvis nu flertallet havde besluttet, at vi i 2015 skulle bruge et meget højt beløb – lad os sige 10 mia. kr. mere – på ulandsbistand i Afrika, ville det så være regeringens pligt at bruge 10 mia. kr. mere på ulandsbistand i Afrika, hvis dette flertal ikke samtidig anviste, hvor pengene skulle komme fra?
Hans Christian Schmidt (V), 2004-04-15:
Jeg synes, det må være svært at sidde rundtomkring og følge debatten og samtidig høre på, at der i de yderområder, hvor man ved, at det er hårdt, når man bliver ramt af arbejdsløshed, nok kommer nogle nye arbejdspladser et andet sted, og man kan heller ikke rigtig vide det.
Villy Søvndal (SF), 2004-12-10:
Jeg synes egentlig bare, at jeg konstaterede i min indledning, at efter at have hørt hr. Helge Adam Møller, hr. Peter Skaarup og hr. Troels Lund Poulsen, havde man hørt alle dem, der har klodserne rundt om fødderne og forsøger at bremse enhver udvikling, mens man modsat kunne høre på ordførerne for Socialdemokratiet, Det Radikale Venstre og SF, at de ønsker at udvide åbenheden.
Pelle Dragsted (EL), 2015-12-04:
De har frygtet en udflytning af arbejdspladser fra Danmark som følge af det her, som i sidste ende også vil føre til et dårligere miljøregnskab – altså, hvis den samme mængde reklametryksager blev trykt i Polen eller Litauen, ville vi stadig væk have det samme omfang, men miljøbelastningen ville blive større – og det har vi sådan set lyttet til, og vi har også forsøgt at se, om vi kunne finde løsninger.